google/wiki40b huggingface dataset:
Spišský Jeruzalem

Spišský Jeruzalem je komplex významných historických objektov, sústredených v okolí Spišského Podhradia.
Už od roku 1993 je kraj stredného Spiša, presnejšie Hornádskej kotliny, kam patrí aj Spišský hrad, Žehra, Spišské Podhradie, Spišská Kapitula, Pažica a Sivá Brada zapísaný v Zozname Svetového dedičstva UNESCO. V roku 2009 k ním pribudlo aj mesto Levoča. Niet preto divu, že táto oblasť stále zaujíma historikov, archeológov aj krajinárov. Konečným výsledkom práce týchto odborníkov sa stala Urbanisticko-architektonická štúdia religióznej krajiny Spišský Jeruzalem, ktorá bola vydaná v máji roku 2011.

Dejiny

Na Slovensku sa údajne nachádza 113 kalvárií a krížových ciest. Asi najznámejšia je kalvária v Banskej Štiavnici z roku 1751. Pravdepodobne najstaršou kalváriou na Slovensku je však Kalvária na Pažici, pri Spišskej Kapitule. Bolo len otázkou času aby sa religiózny raz tejto krajiny na Pažici pri Spišskej Kapitule, ktorý je známy najmenej už od roku 1666, stal zaujímavým aj pre turizmus. Muselo však ubehnúť niekoľko storočí, aby krajinári, konkrétne Doc. Ing. Peter Jančura, PhD., v roku 2000 (počas konania jarnej časti 1. ročníka SELŠ - Slovenskej ekumenickej lesnej školy - inštitúcie pre vzdelávanie nových vodcov a vodkýň skautských oddielov, ktorú založil kňaz - skaut Anton Horník), túto oblasť znova objavili. Výsledkom ich bádania bolo zistenie, že počiatky kalvárie sú spojené s menom spišského prepošta Juraja Bársonyho (1663-1675) a s pobytom Jezuitov (1648 – 1773) v Spišskej Kapitule. Jezuiti v roku 1773 zo Spišskej Kapituly odišli a postupne upadla do zabudnutia aj táto kalvária. Do dnešnej doby sa zachovali najmä relikty na Pažici. Záhrady pod Jablonovom, ktoré symbolizovali Getsemanskú záhradu v Jeruzaleme, niekedy na prelome 19. a 20. storočia úplne zanikli. Podobne už neexistuje ani kláštor svätého Martina. Ostali z neho iba ruiny.

Prístupové cesty

Vlakom, autom alebo autobusom do Spišskej Kapituly. Tu od katedrály svätého Martina a biskupského paláca pešo, po planine Pažica. Postupové trasy sú označené pútačmi. Podobne je označená aj trasa z Pažice cez Spišský salaš na Sivú Bradu. Prístup k lokalite Jablonov-Rybníky ešte nie je úplne dobudovaný. Podľa dostupných údajov kaplnka svätého Jána Nepomuckého, ktorá sa tiež nachádza na Pažici vedľa kaplnky svätej Rozálie, nepatrí medzi prvotné objekty tejto kalvárie.

Záver

Dňa 20. decembra 2010 bolo podpísané „Memorandum o spolupráci“ pri príprave a realizácii projektu Spišský Jeruzalem medzi Biskupským úradom v Spišskej Kapitule a zástupcami Košického a Prešovského samosprávneho kraja. Čím sa táto oblasť isto stane pre turizmus ešte viac atraktívnejšou. Naviac týmto územím už prechádza turistický, žlto značkovaný chodník a náučný chodník. Do lokality Spišského Jeruzalema zasahuje aj Národná prírodná rezervácia Dreveník a Národná prírodná rezervácia Sivá Brada. Leží v nej tiež Prírodná pamiatka Pažitské jazierko a časť územia európskeho významu Spišskopodhradské travertíny.
Larry Sanger

Život

Narodil sa v Bellevue v štáte Washington. Vyrastal v aljašskom meste Anchorage. Jimmy Wales, zakladateľ projektov Nupedia a Wikipédia, ho zamestnal v spoločnosti Bomis ako šéfredaktora Nupedie. Sanger je považovaný za spoluzakladateľa Wikipédie spolu s Walesom. Wales však odmieta tento čestný titul uznať a priznáva mu len úlohu dôležitého zamestnanca pod svojim vedením.
Potom ako sa Sanger zoznámil s konceptom wiki, navrhol, aby bol princíp aplikovaný na encyklopédiu. Na jeho návrh Wales založil webovú lokalitu. Sanger bol jediným plateným redaktorom Wikipédie od 15. januára 2001, do svojej rezignácie 1. marca 2002.
Sanger dosiahol B.A vo filozofii na Reed College v roku 1991 a MA a PhD. vo filozofii na Ohio State University v roku 2000. Jeho diplomová práca bola na tému: Epistemic Circularity: An Essay on the Problem of Meta-Justification. Ako filozof sa venuje problematike epistemológie.
Na Future Port Prague profesor etiky a internetový vizionár uviedol:
„Teraz Wikipedia vyžaduje zdroj pre úplne každú jednotlivosť. Podľa môjho je to zle. Ide to proti logike, ide to proti akademickým zvyklostiam. A táto posadnutosť overiteľnosťou - pamätám si na to, že sme sa o tom v roku 2002 a 2003 veľa dohadovali - sa zneužíva k selektívnej kritike, je to ako obušok proti všetkému, čo sa vám nepáči. Editácia Wikipédie je kvôli tomu zbytočne únavná. Je to únavné pre odborníkov, ktorí tak musia dohľadávať referencie pre absolútne základné, zjavné fakty. Mohli by siahnuť po učebnici, ale editori Wikipédie nevidia odkazy na učebnice radi.“
„Kedykoľvek dôjde ku konfliktu, mal by sa konflikt riešiť tým, že sa text článku rozšíri o vysvetlenie, nie tým, že sa text zmaže.“
Nová Kastília

Nová Kastília (po španielsky Castilla la Nueva) bolo od 18. storočia do roku (?)1983 oficiálne územie (pôvodne formálne kráľovstvo) v rámci krajín kastílskej koruny, resp. Španielska.
Dnes je rozdelené medzi autonómne spoločenstvá Kastília-La Mancha a Madrid. Jeho centrom bol Madrid.
K Novej Kastílii patrili moderné provincie Ciudad Real, Cuenca, Guadalajara, Madrid, Toledo a do správnej reformy 30. novembra 1833 aj veľká časť provincie Albacete.
Chemillé (obec)

Poloha

Obec má rozlohu 49,2 km². Najvyšší bod je položený 114 m n. m. a najnižší bod 42 m n. m.

Obyvateľstvo

Počet obyvateľov obce je 8 693 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Buštín

Poloha

Obec leží na brehu rieky Tisa neďaleko rumunskej štátnej hranice a mesta Ťačiv.

Dejiny

Za Rakúsko-uhorskej monarchie bol Buštín súčasťou Marmarošskej župy, v rokoch 1918–1938 zas patril do teritória Česko-Slovenskej republiky. V roku 1945 bol aj s celou Zakarpatskou Ukrajinou pripojený k Ukrajinskej SSR.
Štatistika z roku 1910 vykazovala v Buštíne prevažnú väčšinu rusínskeho obyvateľstva z celkového počtu 2056.
Javier Bardem

Životopis

Starí rodičia Matilde Muñoz Sampedro a Rafael Bardem boli herci, matka Pilar Bardem je rovnako herečka ako aj jeho sestra Monica a brat Carlos. Jeho strýko Juan Antonio Bardem je slávny španielsky režisér.
Kým sa stal hercom, hral rugby v španielskom národnom rugbyovom družstve, študoval maliarstvo na Escuela de Artes y Oficios, štúdium však nedokončil.
Ako 11 ročný si zahral malú úlohu v komédii El Poderoso influjo de la luna, o desať rokov neskôr hral vo filme Las edades de Lulú katalánskeho režiséra Lunu.
Roku 1997 ho obsadil Pedro Almodóvar do úlohy policajta Dávida v dráme Na dno vášne. Za stvárnenie homosexuálneho kubánskeho básnika Reinalda Arenasa vo filme Kým sa zotmie (2000) režiséra Juliana Schnabela bol nominovaný na Oscara ako prvý španielsky herec. V roku 2006 si zahral výraznú postavu inkvizítora Lorenza vo filme Miloša Formana Goyove prízraky.
V roku 2008 získal Oscara za vedľajšiu úlohu vo filme bratov Coenovcov Táto krajina nie je pre starých (profesionálny zabijak Anton Chigurh).
Pohľad (pozretie)

Pohľad je je prvotný biologický komunikačný prostriedok, ktorý funguje aj u zvierat relatívne nižšieho druhu. Aj u nich možno pozorovať, že pohľadu, ktorý sa na ne upiera, pripisujú význam a že sa pokúšajú sledovať smer pohľadu iného zvieraťa.
Pohľad je komunikačný signál prenikajúci aj hranicami druhu. Na správanie zvierat môže mať vplyv aj pohľad iného človeka. Pre iné živé bytosti sú oči významnými nositeľmi informácií, preto ich pohľad automaticky vyhľadáva. Citlivosť človeka na pohľad sa objavuje veľmi skoro. Očiam pripisujú veľký význam aj dorastajúce deti. Automaticky pozorujú oči druhého človeka, dlho sa pokúšajú schovávať takým spôsobom, že sa nepozerajú do očí toho druhého a myslia si, že ich nevidieť. Oči môžu byť aj zdrojom rozličných fantázií, očí sa možno zľaknúť, oči môžu aj upokojiť. Problém pohľadového správania (looking behaviour) sa stal samostatnou výskumnou oblasťou.
Splátkový predaj

Splátkový predaj je financovanie nákupu na úver. Má spoločné rysy so spotrebným úverom a umožňuje nákup tovarov a služieb aj bez potrebnej hotovosti. Úver ponúka priamo predajca, no poskytuje ho splátková spoločnosť.

Úver

Úver, ktorý je základnou podmienkou splátkového predaja má podobné charakteristiky ako bežný spotrebný úver v banke. Klient sa podpisom zmluvy zaväzuje splácať istinu úveru a úroky. úrokové sadzby a RPMN sa pohybujú od 0 % až po desiatky percent a doba splácania až do 60 mesiacov. Ich výška závisí od akontácie, doby splácania a iných okolností.
Štandardná výška úveru sa pohybuje od 100 do 3 300 eur a jeho splácanie si môže klient odložiť až o 3 mesiace, čo však výrazne predraží tovar či službu. Pri vyššej sume (600 - 900 eur) splátkové spoločnosti vyžadujú akontáciu vo výške minimálne 10% až 20%. Rovnako tak je možné zaplatiť vyššiu zálohu, čím sa môže znížiť navýšenie až na 0 %.
Nárečová frazeológia

Nárečová frazeológia je oblasť nespisovnej frazeológie, ktorá zahŕňa viaceré typy frazém – nárečové frazémy, ktoré sú hláskoslovnou, tvarovou alebo syntaktickou obmenou spisovných frazém, napr. isc jako v ľece na saňoch (p. nárečový variant frazémy), - nárečové frazémy, ktoré vyjadrujú rovnaký obsah ako spisovné frazémy ale majú odlišné lexikálne obsadenie, napr. prišou k tomu ako Ročkár k čižmám (má podobný význam ako spisovná frazéma prísť k niečomu ako slepé kura k zrnu), hľadí ako Považajich prasťe (hľadieť ako teľa na nové vráta), - nárečové frazémy, ktoré nemajú náprotivok v spisovnej frazeológii, napr. prišol ji na zub, pripáľ si ako Labo f krčme, visobáž ju ako Šovan svoju Maru.
Morlincourt

Poloha

Obec má rozlohu 3,42 km². Najvyšší bod je položený 57 m n. m. a najnižší bod 36 m n. m.

Obyvateľstvo

Počet obyvateľov obce je 494 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Odratzheim

Poloha

Obec má rozlohu 1,54 km². Najvyšší bod je položený 246 m n. m. a najnižší bod 174 m n. m.

Obyvateľstvo

Počet obyvateľov obce je 452 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Juraj Zahn

Životopis

Základnú školu navštevoval v Lome nad Rimavicou, od 1815 študoval na gymnáziu v Rožňave. Roku 1826 viedol s matkou skláreň v Utekáči, 1827 si prenajal sklársku hutu vo Vlkove, 1833 dal postaviť sklársku hutu v Zlatne, v kt. sa pôvodne vyrábalo tabuľové sklo, neskôr prešiel na výrobu úžitkového a umeleckého skla, jeden z jeho prvých výrobcov v Uhorsku. Výrobky získali viacero ocenení na domácich a zahraničných výstavách.
Lury-sur-Arnon (obec)

Poloha

Obec má rozlohu 13,84 km². Najvyšší bod je položený 138 m n. m. a najnižší bod 103 m n. m.

Obyvateľstvo

Počet obyvateľov obce je 726 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Veľké arabské povstanie

Veľké arabské povstanie alebo Arabská revolúcia v Palestíne bola vlna národných nepokojov na území Britského mandátu v Palestíne v rokoch 1936 až 1939, ktorá sa začala dvíhať proti koloniálnej britskej vláde a v dôsledku zvýšeného prisťahovalectva Židov do Palestíny. 
Povstanie začalo 15. apríla 1936 útokom na konvoj nákladných áut na ceste z Nábulusu do Tulkarmu, počas ktorého útočníci zabili dvoch židovských vodičov, bezprostredne zomrel Israel Khazanm, ďalší Zvi Dannenberg zomrel o päť dní na to. 
Povstanie nepriaznivo ovplyvnila aj svetová hospodárska kríza (1933) a rozmach fašizmu v Európe (1936). Vedúcu úlohu v povstaní zohrali arabské strany zjednotené do Vysokej arabskej komisie pod vedením veľkého jeruzalemského muftiho Mohameda Amína al-Hussejního. Povstanie nebolo príliš úspešné. Bolo potlačené zásahom britských vojsk. 
Počas posledných 15 mesiacov povstania bolo 936 vrážd a 351 pokusov o vraždu, 2 115 útokov ostreľovačov, 472 bombových útokov, 364 prípadov ozbrojených lúpeží, 1 453 prípadov sabotáže proti vláde a obchodným spoločnostiam, 323 ľudí bolo unesených, 72 prípadov vydierania, 236 Židov zabitých Arabmi a 435 Arabov zabitých Židmi, väčšinou ochraňujúc osady, 1 200 rebelov zabitých políciou a vojskom a 535 ranených.
Ohrady

Pamiatky

V obci je rímskokatolícky kostol sv. Štefana Prvomučeníka z roku 1390 i niekoľko drobných sakrálnych objektov.

Šport

Pôsobí tu futbalový klub OFK Rapid Ohrady.
Břecštejn

Břecštejn alebo Bruštejn alebo Silberštejn je hradná zrúcanina asi 6 kilometrov západne od podkrkonošského mesta Trutnov. Najbližším sídlom je obec Vlčice.

Opis

Prvé zmienky o hrade sú z roku 1336 s pôvodným menom Stein, v prvej polovici pätnásteho storočia. Hrad vyrástol na strmej skalnej kryhe a z tohoto dôvodu nemohol byť rozsiahly. Prakticky neprístupný bol na severozápadnej strane, kde je skalná stena takmer zvislá. Na východe a juhovýchode musel byť hrad chránený dvojitým príkopom a valom. Po stránke fortifikačnej radíme Břečtejn medzi hrady tzv. sliezského typu, u ktorých vlastný hrad vrátane veže a obytných objektov tvorí jediný stavebný celok uzavretý obvodovou stenou.
Dnes z vlastného hradu ostali vysoké obvodové steny. Ako vchod dnes slúžia bývalé pivnice. Pod hradom je lúčka s ohniskom vhodná na prespanie.

Prístupnosť

K hradu možno dôjsť autom. Na miesto tiež vedie označená trasa. Je dobre ísť buď po ceste, alebo práve po modrej turistickej trase, z východnej strany vedie k Břeštejnu príkry kopec.
Châteauneuf-sur-Isère

Poloha

Obec má rozlohu 45,57 km². Najvyšší bod je položený 237 m n. m. a najnižší bod 111 m n. m.

Obyvateľstvo

Počet obyvateľov obce je 3 809 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Olovo

Toxicita

Olovo sa po resorpcii dostáva krvou do tkanív. V krvi sa viaže na bielkoviny. Najväčšie zásoby olova v tele sú v kostiach a mozgu. Olovo sa z tela vylučuje dlhodobo, zlúčeniny olova majú mutagénne účinky. Olovo má negatívne účinky na srdcovo-cievny systém, reprodukciu, imunitný systém a tráviaci trakt. Karcinogénne účinky zatiaľ nie sú potvrdené ale ani vyvrátené. Vysoké koncentrácie spôsobujú slabosť v prstoch, zápästí alebo členkoch, stratu pamäti, chudokrvnosť a poruchy v krvnom obehu. Nezvratné poškodenie sa prejavuje symptómami akými sú: 
poruchy krvi, u detí dochádza k vzniku mentálnej retardácie, až k úmrtiu.

Regulácia

Od roku 2006 je v Európskej únii regulované smernicou RoHS v niektorých elektronických a elektrických zariadeniach, rovnako ako ortuť, kadmium, šesťmocný chróm, polybrómované bifenyly (PBB) alebo polybrómované difenylétery (PBDE).
Corps (obec)

Poloha

Obec má rozlohu 11,22 km². Najvyšší bod je položený 1 840 m n. m. a najnižší bod 639 m n. m.

Obyvateľstvo

Počet obyvateľov obce je 512 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Perečínsky rajón

Perečínsky rajón (ukr. Перечинський район – Perečynskyj rajon) je administratívna jednotka na úrovni okresu v Zakarpatskej oblasti na Ukrajine.
Rajón s rozlohou 631 km² obýva približne 31 400 obyvateľov (2012), žijúcich v 1 meste a 24 obciach. Centrom je Perečín na rieke Uh, blízko hraníc so Slovenskom, cez ktorý vedie železničné i cestné spojenie na Ľvov.
Kallippos z Kyziku

Kallippos (starogr. Κάλλιππος – Kallippos) bol grécky astronóm a matematik v 4. storočí pred Kr.
Kallippos, rodák z mesta Kyzikos pri Marmarskom mori, bol žiakom matematika a astronóma Eudoxa z Knidu na platónskej akadémii v Aténach. Spolupracoval aj s Aristotelom v Lykeione.
Kallippos rozvinul poznatky získané od svojho učiteľa. Pomocou matematiky vysvetlil, ako môžu pozorované nepravidelné pohyby planét byť výsledkom pravidelných kruhových pohybov. Rozšíril Eudoxovu geocentrickú teóriu, ktorej zástancom bol i Aristoteles, o pohybe Slnka, Mesiaca, planét a hviezd tým, že pridal ďalšie sféry (pridal k nim 7 sfér, Eudoxova teória pracovala s 27 sférami, tri sféry pre Slnko, tri pre Mesiac, každá z dovtedy známych piatich planét mala štyri sféry, posledná sféra bola sférou stálic). Navrhol, aby rok mal 365 a štvrť dňa a vylepšil Metónov cyklus, ktorý bol pokusom uviesť vo vzájomný súlad lunárny mesiac so slnečným rokom (Kallippov cyklus sa skladal zo 76 rokov s interkaláciou 28 mesiacov).
Ferdinand Divald

Životopis

Jeho otec bol Ján Jakub Divald a matka Terézia. Okolo roku 1810 študoval na Lesníckej akadémii v Banskej Štiavnici. Od roku 1837 pôsobil v Banskej Bystrici ako lesmajster kráľovskej komory, nástupca Jozefa Dekreta Matejovie. Odborné články a štúdie o lesnom hospodárstve, o výskyte rôznych druhov drevín a o lesných porastoch uverejnil v zborníku uhorských lekárov a prírodovedcov.
Flavius Rufinus

Flavius Rufinus (* ? Elusa v Akvitánii – † 27. november 395 Konštantínopol) bol východorímsky vojvodca a štátnik, ktorý fakticky vládol roku 395 namiesto mladého cisára Arkadia.
Rufinus vstúpil roku 379 do služieb cisára Theodosia I. a onedlho získal značný vplyv. V rokoch 388/392 bol magister officiorum, roku 392 konzulom a v rokoch 392/395 prefektom pretoria Východu. Keď cisár Theodosius odtiahol roku 394 na západ proti uzurpátorovi Eugeniovi, zaujal Rufinus postavenie hlavného radcu cisára Arkadia, Theodosiovho sedemnásťročného syna, ktorý zostal v Konštantínopole. Po Theodosiovej smrti v januári 395, keď vládu oficiálne prevzali Honorius na Západe a Arkadius na Východe, Rufinus určoval hlavný smer východorímskej politiky, podobne ako v západnej polovici ríše Stilicho.
V roku 395 sa na Balkáne vzbúrili Vizigóti, ktorí tu boli usadení na základe dohody z roku 382, a pod Alarichovým vedením plienili tamojšie provincie. Zo žiarlivosti voči Stilichonovi odmietol Rufinus pomoc od západnej ríše, čo Alarichovi dovolilo pretiahnuť Macedóniu až do Grécka a vydrancovať tam Attiku aj Peloponéz. Rufinus niesol zodpovednosť aj za ostrý kurz vlády voči pohanom v prvých mesiacoch po Theodosiovej smrti.
Politickí odporcovia, ktorých počet pomaly rástol, Rufinovi spravidla vytýkali túžbu po majetku a mocibažnosť (snaha stať sa cisárovým švagrom). 27. novembra 395 Rufinusa zabili sprisahanci spolčení okolo vojvodu Gainy – ariána gótskeho pôvodu – v hlavnom meste. Niekedy sa usudzuje, že v pozadí vraždy stál Stilicho.
Bron

Poloha

Mesto má rozlohu 10,3 km². Najvyšší bod je položený 221 m n. m. a najnižší bod 183 m n. m.

Obyvateľstvo

Počet obyvateľov je 38 881 (2011).
Nasledujúci graf zobrazuje vývoj počtu obyvateľov.
Zdroje: INSEE
Cassagnabère-Tournas

Poloha

Obec má rozlohu 25,24 km². Najvyšší bod je položený 422 m n. m. a najnižší bod 286 m n. m.

Obyvateľstvo

Počet obyvateľov obce je 415 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kostol svätého Mikuláša Biskupa (Bánovce nad Bebravou)

Dejiny

Je situovaný na návrší severovýchodnej časti mesta, ktorý mal začať stavať už v roku 1149 nitriansky biskup Mikuláš a práce dokončiť biskup Eduard s pomocou arcibiskupa Jóba. Tí ho však s najväčšou pravdepodobnosťou nepostavili, i keď stavbu kostola môžeme zaradiť do prvej tretiny 15. storočia. Tento kostolík je veľmi starobylý a pevný. Počas nepokojnej rákociovskej doby v Uhorsku bol odňatý katolíkom, aby im bol opäť v roku 1709 navrátený. Začiatky nie sú bližšie známe a objasnené. Predpokladá sa, že jeho predchodcom bol starší románsky sakrálny objekt. V. Kurtha kládol jeho začiatky už do roku 1198, čo však ničím nepodložil. V súvislosti s týmto sa spomína bánovský farár Ján, ktorý zaplatil 14 grošov poplatku, najviac zo všetkých okolitých fár. Z toho vyplýva, že v Bánovciach existoval už pred uvedenými rokmi kostol, ktorý slúžil pod ním postavenej dedine, doložený v písomných prameňoch v roku 1232. V čase rozšírenia reformácie od polovice 16. do 2. polovice 17. storočia ho užívali protestanti.

Architektúra

Kostol je vo svätyni klenutý. V roku 1808 loď kostola bola nanovo obložená. Osvetlená je šiestimi oknami. Na gotickú dispozíciu upozorňuje hlavná loď, prestavaná veža, vstupný portál, sedílie a ďalšie sprievodné prvky. Z obdobia renesancie (koniec 17. storočia) pochádza murovaná kazateľňa a z baroka prístavba sakristie. Vo vnútornom vybavení je pozoruhodný klasicistický oltár sv. Mikuláša z konca 18. storočia, ďalej baroková polychrómová drevená plastika Ukrižovaného Krista z 18. storočia a na chóre sa nachádza malý štvorregistrový organ. Pivničné priestory kostola vypĺňajú dobové krypty. Pod jednou má údajne odpočívať aj prvý rektor miestneho evanjelického gymnázia Tobiáš Baticius, ktorý zomrel v roku 1527. Pred vstupom do kostola má svoj hrob pravotický farár Ján Crispich, ktorý sa pokúsil útekom zachrániť pred Turkami, prechádzajúcimi v roku 1663 cez Bánovskú kotlinu na Považie. Údajne pred kostolnými dverami ho zabili a tam bol aj pochovaný. Kostol sa nachádza na cintoríne, obkolesený časťou kamennej ohrady staršieho pôvodu. Z neskorších náhrobníkov stoja za povšimnutie pieskovcové ľudové náhrobníky z 18. a 19. storočia, zrejme ich vyrobili miestni kamenárski majstri. V roku 1920 boli vyrobené 3 zvony, ktoré boli potom umiestnené na kostolíku pod názvami: Andrej-Benedikt (najväčší), Cyril-Metod (stredný) a sv. Jozef (malý, tzv. umieráčik).
Po dlhom období zanedbávania sakrálnych pamiatok sa dočkal i kostol sv. Mikuláša celkovej opravy. Z iniciatívy miestneho dekana mons. ThDr. Kapustu bol v roku 1989 vymenený šindeľ na streche kostola i veže, zakonzervovaná drevená konštrukcia a krovy veže. O rok na to bol zreštaurovaný oltár.
Cucuron

Poloha

Obec má rozlohu 32,68 km². Najvyšší bod je položený 1 105 m n. m. a najnižší bod 235 m n. m.

Obyvateľstvo

Počet obyvateľov obce je 1 844 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chad Kroeger

Detstvo

Frontman skupiny Nickelback začal svoje hudobné pôsobenie ako trinásťročný, keď mu jeho mama Debbie Sulivan darovala jeho prvú gitaru. Chad pochádza z muzikantskej rodiny. Jeho starká hrávala na bicie a starý otec na basgitaru. Jeho matka dávala hodiny klavíra a preto vie Chad hrať na viacerých hudobných nástrojoch napr.klavír, basa, bicie alebo rôzne druhy bubnov. Chad neprežíval práve šťastné detstvo. V dvoch rokoch jeho rodinu opustil otec. Ani v puberte to nemal ľahké. V osemnástich zistil, že jeho brat Mike je vlastne nevlastný. S biologickým otcom Dennisom Kopetskym si veľmi nerozumel, pretože bol na jeho pomery až príliš pobožný. Ale bol to práve Dennis, kto zasponzoroval ich prvé demo s názvom Hesher.

Hudobná kariéra

Aby Chad pomohol svojmu snu, mal viacero povolaní- bol skladníkom, maliarom, pokladačom striech, dídžejom a baličom nábytku naraz. Vtedy ešte hral v pôvodnej zostave skupiny „Village Idiots“ s (nevlastným) bratom Mikom, kamarátom zo školy Ryanom Peakom a bratrancom Brandonom Kroegerom. Na prvom albume Curb, však už mali meno Nickelback. Neprišiel však nejaký veľký úspech a na bubeníckom mieste vystriedal Brandona nový člen Ryan „Nik“ Vikedal. Nasledovalo vydanie albumu The State ktorý už zožal mierne úspechy. V Kanade sa dostal singel „Leader of Men“ do top 10. Ich najväčší úspech bol svetový hit „How You Remind Me“ z roku 2001. Z Chada sa stal workoholik a okrem Nickelback začal produkovať aj iné veci. Možno spomenúť kapely: Theory Of A Deadman‚ Thornley, The Organ. Napísal tiež množstvo soundtrackov- Blairwitch Project 2 (pieseň „Old Enough“), Charlieho anjeli- „Saturdays Night Alright For Fighting“ (duet s Kidom Rockom) a tiež Spider-Man a známa pieseň „Hero“ s Joseym Scottom. Zaspieval si tiež so Carlosom Santanom (pieseň „Why Don’t You & I“), Faith Hill, či už spomínaným Kidom Rockom.
Arlay

Poloha

Obec má rozlohu 14,11 km². Najvyšší bod je položený 325 m n. m. a najnižší bod 212 m n. m.

Obyvateľstvo

Počet obyvateľov obce je 723 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maretz

Poloha

Obec má rozlohu 11,28 km². Najvyšší bod je položený 166 m n. m. a najnižší bod 123 m n. m.

Obyvateľstvo

Počet obyvateľov obce je 1 492 (2009).
Nasledujúci graf zobrazuje vývoj počtu obyvateľov v obci.
Zdroje: INSEE